“የምግብ እህል አምርቶ ራስን መቻል   የሉአላዊነት መገለጫ ነው”- ዶክተር ማንደፍሮ ንጉሴ   የኢትዮጵያ ግብርና ምርምር ኢንስቲትዩት ዋና ዳይሬክተር
አዲስ አበባ፦ በአገር ደረጃ የምግብ እህልን አምርቶ ራስን መቻል የሉአላዊነት መገለጫ መሆኑን የኢትዮጵያ ግብርና ምርምር ኢንስቲትዩት ዋና ዳይሬክተር ገለጹ። 
የኢንስቲትዩቱ ዋና ዳይሬክተር ዶክተር ማንደፍሮ ንጉሴ ከአዲስ ዘመን ጋዜጣ ጋር ባደረጉት ቆይታ እንደተናገሩት የምግብ ሰብሎች ማምረትና ለተመጋቢው ማቅረብ ከአንድ ሉአላዊት አገር የሚጠበቅ ነው። የምግብ እህል አቅርቦትን ማሳደግ ቅንጦት ሳይሆን የሉአላዊነት መገለጫ በመሆኑም በምግብ እህል ራሳችንን ለመቻል የተጠናከረ ስራን መስራት ያስፈልጋል። 
‹‹ የኮሮና ቫይረስ ሲከሰት ነው የምግብ እህል ማምረት ቅንጦት አለመሆኑ የታወቀው ›› የሚሉት ዋና ዳይሬክተሩ ለዚህ ማሳያው ደግሞ የምግብ
 እህልን ማምረት ያልቻሉ አገራት የገቡበት አጣብቂኝ መሆኑን አስረድተዋል። 
በምግብ እህል ራሱን የማይችል አገር ሉአላዊ ነው ለማለት አያስደፍርም፤ ምክንያቱ ደግሞ ምርት የሚሸጡ አገሮች ባኮረፉ ቁጥር መሸማቀቅ ስለሚከሰት ፤ ይህ እንዳይሆን ከወዲሁ ጠንከር ብሎ መስራት ያስፈልጋል ብለዋል። 
የግብርናው ሴክተር የኢኮኖሚው ዋልታ ከሆነ በምግብ ሰብል ራሳችንን መቻል አለብን ብለን በቁጭት ከሰራን ሁሉም ነገር ቀላል ነው። ሆኖም አንዱ ወደሌላ ሌላው ደግሞ ወደሚፈልገው የሚጎትት ከሆነ አስቸጋሪ ሁኔታ እንደሚፈጠር ዋና ዳይሬክተሩ አስረድ ተዋል።
አዲስ ዘመን ግንቦት 19/2012
እፀገነት አክሊሉ